স্ত্রীকে হত্যার অভিযোগে জেলে স্বামী! কিন্তু সামনে এল চাঞ্চল্যকর তথ্য

ওয়েব ডেস্ক : স্ত্রীকে হত্যার অভিযোগে জেল খাটছে স্বামী। কিন্তু সেই স্ত্রীকেই দেখা গেল প্রেমিকের সঙ্গে আনন্দ করতে। এমনই এক ঘটনায় চাঞ্চল্য ছড়িয়েছে। বিহারের (Bihar) মতিহারির বিবাহিত মহিলা গুঞ্জাকে উত্তরপ্রদেশের নয়ডা (Noida) থেকে উদ্ধার করা হয়েছে। এই ঘটনার পরেই গুঞ্জার স্বামী রঞ্জিতকে জেল থেকে বের করে আনার প্রক্রিয়া শুরু করেছে পুলিশ (Police)।

জানা গিয়েছে, রঞ্জিতের সঙ্গে বিয়ের আগেই অন্য এক ব্যক্তির সঙ্গে প্রেমের সম্পর্ক ছিল গুঞ্জার। তিনি প্রেমিকের সঙ্গে সংসার করতে চেয়েছিলেন। কিন্তু রঞ্জিতের সঙ্গেই গুঞ্জার বিয়ে দিয়ে দেয় পরিবার। অভিযোগ, বিয়ের পরেই ওই মহিলা লুকিয়ে প্রেমিকের সঙ্গে ঘর ছাড়েন। কিন্তু গুঞ্জনের কোনও খবর না মেলায় রঞ্জিতের বিরুদ্ধে হত্যার অভিযোগ দায়ের করেছিল ওই মহিলার পরিবার।

আরও খবর : তীব্র সৌর বিকিরণ! বাতিল হবে কয়েকশ বিমান! বাড়বে ভোগান্তি?

এই ঘটনায় ওই ব্যক্তির বিরুদ্ধে আদালতে চার্জশিট দাখিল করেছিল পুলিশ (Police)। এর পরেই চার মাস ধরে জেল খাটছিলেন রঞ্জিত। সূত্রের খবর, তাঁর যাবজ্জীবন কারাদণ্ডের সাজাও প্রত্যাশিত ছিল। জানা গিয়েছে, রঞ্জিতের পরিবারই গুঞ্জনকে তাঁর প্রেমিকের সঙ্গে হাতেনাতে ধরে। এর পরেই ওই মহিলা স্বীকার করে, সে প্রেমিকের জন্য বাড়ি ছেড়েছিলেন। আর এই ঘটনা সামনে আসার পরেই, রঞ্জিতকে জেল থেকে বের করে আনার প্রক্রিয়া শুরু হয়েছে বলে খবর।

রঞ্জিতের বাবা রমেশ কুমার প্যাটেল অভিযোগ বলেছেন, সিসিটিভি ফুটেজে গুঞ্জনকে পালাতে দেখা গিয়েছিল। কিন্তু পুলিশ কোনও ধরণের তদন্ত না করেই রঞ্জিতকে জেলে পাঠিয়ে দিয়েছিল। এখন আমার যা খরচ হয়েছে সব পুলিশকে দিতে হবে বলে দাবি করেছেন তিনি। অন্যদিকে এ নিয়ে মতিহারি জেলার আরেরাজ এসডিপিও রবি কুমারের কথায়, যখন এই ঘটনা ঘটেছিল, সেই সময় আমি ছিলাম না। এণি এখানে নতুন এসেছি। এই গোটা ঘটনার তদন্ত চালানো হচ্ছে।