নয়ডায় নিক্কি হত্যাকাণ্ডে নয়া মোড়, স্বামী বিপিনকে দেখা গেল সিসিটিভিতে বাইরে

নয়াদিল্লি: নয়ডার (Noida) নিক্কি ভাটি হত্যাকাণ্ডে উঠে এসেছে নতুন তথ্য। সিসিটিভি ফুটেজে দেখা গিয়েছে, ঘটনার সময় নিক্কির স্বামী বিপিন বাড়ির বাইরে ছিলেন। ফুটেজ অনুযায়ী, ২১ আগস্ট বিকেল প্রায় ৫টা ৪৫ মিনিটে বিপিন ছয় বছরের ছেলেকে নিয়ে একটি মুদি দোকানের সামনে দাঁড়িয়ে ছিলেন। তিনি তখন নীল চেক শার্ট পরেছিলেন।

আরও পড়ুন: ফের পথকুকুরের হামলা! ৪ বছরের শিশুকে ছিঁড়ে খেল ২৫টি জন্তু

সিসিটিভি ক্যামেরায় ধরা পড়েছে, বিকেল ৫টা ৪২ মিনিটে তিনি দোকানের সামনে আড্ডা দিচ্ছিলেন। এরপর ৫টা ৪৭ মিনিটে বাড়ি থেকে গোলমালের শব্দ শুনে দ্রুত ছুটে যান। কিছুক্ষণ পর আবার বেরিয়ে এসে আশেপাশের লোকেদের সঙ্গে ইশারায় কথা বলেন। ৫টা ৪৮ মিনিট নাগাদ তাঁকে একটি গাড়িতে উঠে যেতে দেখা যায়।

যদিও বিপিনের আত্মীয়রা দাবি করেছেন, এই ফুটেজটি ২১ আগস্টের নয়, বরং গত বছরের শীতকালে রেকর্ড করা। পুলিশ জানিয়েছে, ভিডিওর সময় ও অন্যান্য তথ্য খতিয়ে দেখা হচ্ছে। পাশাপাশি নিক্কির দিদি কান্চনের দেওয়া ভিডিও ও হাসপাতালের ফুটেজও মিলিয়ে দেখা হবে।